मायावती मूर्तियां लगवाने के मसले पर विवादों में रही हैं। विवाद गरमाते हुए देखकर उन्होंने तय समय से नौ दिन पहले यानी २५ जून को ही १५ मूर्तियों का अनावरण कर दिया था। ये मूर्तियां मायावती और कांशीराम की हैं। समय से पहले किए गए अनावरण को सुप्रीम कोर्ट में दायर याचिका से उपजे डर और सपा प्रमुख मुलायम सिंह यादव द्वारा किए जाने वाले विरोध प्रदर्शन से उपजे दबाव से जोड़ कर देखा जा रहा है। तीन जुलाई को इन मूर्तियों का अनावरण होना था और उसी दिन मुलायम सिंह यादव विरोध प्रदर्शन करने वाले थे।